ΓΡΑΠΤΗ ΕΡΩΤΗΣΗ P-2665/01

υποβολή: Brice Hortefeux (PPE-DE) προς την Επιτροπή

(21 Σεπτεμβρίου 2001)

Θέμα: Ασφάλεια των αεροπορικών μεταφορών

Οι πρόσφατες τρομοκρατικές επιθέσεις στις Ηνωμένες Πολιτείες, οι οποίες ενδέχεται να έχουν επιπτώσεις και στην ευρωπαϊκή ήπειρο, δείχνουν πόσο επείγει η αντιμετώπιση του ζητήματος της αεροπορικής ασφάλειας.

Το ζήτημα γίνεται ακόμη περιπλοκότερο, διότι η Ευρωπαϊκή Ένωση έχει περιορισμένες αρμοδιότητες στον τομέα της αεροπορικής ασφάλειας (μεταξύ των σπάνιων αυτών σημερινών αρμοδιοτήτων της είναι οι έλεγχοι αποσκευών), και το μεγαλύτερο μέρος των σχετικών αρμοδιοτήτων ανήκει στα κράτη μέλη.

Εν όψει της κατάστασης αυτής

1. Η Επιτροπή σκοπεύει να προετοιμάσει κατάλογο συγκεκριμένων μέτρων τα οποία θα μπορούσαν να χρησιμεύσουν ως αφετηρία στα κράτη μέλη·

2. Η Επιτροπή σκοπεύει να επισπεύσει το σχέδιο καθιέρωσης ενιαίου συστήματος ελέγχου εναέριας κυκλοφορίας στην Ευρώπη, που θα επιτρέπει την ολοκληρωμένη διαχείριση του εναέριου χώρου της·

Απάντηση της κας de Palacio εξ ονόματος της Επιτροπής

(5 Νοεμβρίου 2001)

Όντως αληθεύει ότι, μέχρι σήμερα, η ευθύνη για την αεροπορική ασφάλεια ανήκε κυρίως στις εθνικές αρχές, οι οποίες νομοθετούσαν συμμορφούμενες με τα διεθνή πρότυπα, τις διεθνείς απαιτήσεις και συνιστούσαν βέλτιστες πρακτικές, μολονότι κάποιες πτυχές της κοινοτικής νομοθεσίας αντιμετωπίζουν εμμέσως το ζήτημα αυτό. Τα γεγονότα της 11ης Σεπτεμβρίου 2001 αποδεικνύουν ότι, τώρα, όλα τα κράτη μέλη αντιμετωπίζουν την ίδια τρομοκρατική απειλή και, ως εκ τούτου, οφείλουν να συγκλίνουν σε μία συλλογική απάντηση στηριγμένη σε κοινά προληπτικά μέτρα.

Στις 10 Οκτωβρίου 2001, η Επιτροπή πρότεινε την θέσπιση και εφαρμογή κοινών κοινοτικών κανόνων ασφαλείας για την πολιτική αεροπορία, μέσω κανονισμού του Κοινοβουλίου και του Συμβουλίου(1). Η ενσωμάτωση των εν λόγω κανόνων στην κοινοτική νομοθεσία θα επιτρέψει την αποτελεσματική εφαρμογή τους, ενώ, εξάλλου, η διαδικασία αυτή θαπόκειται σε συνεχή έλεγχο.

Οι κοινοί κανόνες θα καλύπτουν τα εξής:

- έλεγχο της πρόσβασης στις ευαίσθητες περιοχές των αερολιμένων και στα αεροσκάφη,

- έλεγχο των επιβατών και των χειραποσκευών τους,

- έλεγχο και παρακολούθηση των παραδιδόμενων αποσκευών,

- έλεγχο του φορτίου και του ταχυδρομείου,

- εκπαίδευση του προσωπικού εδάφους,

- καθορισμό των προδιαγραφών για τους εξοπλισμούς που χρησιμοποιούνται στην εκτέλεση των ανωτέρω ελέγχων,

- ταξινόμηση των όπλων και άλλων αντικειμένων των οποίων η εισαγωγή στα αεροσκάφη και στις ευαίσθητες περιοχές των αερολιμένων απαγορεύεται,

Και αποβλέπουν στην ένταση του ελέγχου των διεθνών και εσωτερικών πτήσεων.

Λόγω του βαθμού τεχνικότητας των προς εφαρμογήν προτύπων, η Επιτροπή προτείνει να της ανατεθούν οι κατάλληλες εκτελεστικές εξουσίες προκειμένου να θεσπίσει τα αναγκαία μέτρα εφαρμογής. Τα εν λόγω μέτρα θα εφαρμοστούν σταδιακά και ρεαλιστικά, ούτως ώστε να ληφθείπόψη ο χρόνος που είναι αναγκαίος για την εκπαίδευση του προσωπικού και την τροποποίηση τηςποδομής. Σε περίπτωση πιο συγκεκριμένων απειλών, τα κράτη μέλη θα δύνανται να λαμβάνουν ειδικά μέτρα. Από πλευράς της, η Επιτροπή προτίθεται να εξασφαλίσει την εξελιξιμότητα των κοινοτικών μέτρων, ανάλογα με την φύση της τυχόν απειλής.

Επιπλέον, όπως ζήτησαν οι αρχηγοί κρατών και κυβερνήσεων, συνιστάται μηχανισμός ελέγχου της εφαρμογής των εν λόγω κανόνων. Στον κανονισμό της, η Επτροπή προτείνει την μελλοντική στήριξη του μηχανισμού στην θέσπιση συστήματος ελέγχου της ποιότητας,λοποιούμενου από εθνική αρχή την οποίαποδεικνύουν τα κράτη μέλη. Τα συστήματα που δημιουργούν οι εθνικές αρχές θα παρακολουθούνται, με τη σειρά τους, από εκπαιδευμένα πολυεθνικά κλιμάκια επιθεωρητών που θα δραστηριοποιούνται με την στήριξη ενός μικρού επιθεωρητικού σώματος που θα συσταθεί στο πλαίσιο της Επιτροπής.

Την ίδια ημέρα, η Επιτροπή ενέκρινε δέσμη μέτρων για τους ενιαίους ουρανούς, στα οποία περιλαμβάνεται, μεταξύ άλλων, πρόταση κανονισμού για την ολοκληρωμένη διαχείριση του ευρωπαϊκού εναέριου χώρου(2).

(1) COM(2001)575 τελικό.

(2) COM(2001)564 τελικό.